Document ID: 31979R3011

ΚΑΝΟΝΙΣΜΟΣ (ΕΟΚ) αριθ. 3011/79 ΤΗΣ ΕΠΙΤΡΟΠΗΣ της 20ής Δεκεμβρίου 1979 περί καθορισμού των συντελεστών για τον υπολογισμό των εισφορών στα παράγωγα προϊόντα του τομέως του κρέατος πουλερικών και καταργήσεως του κανονισμού αριθ. 199/67/ΕΟΚ
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 2777/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του κρέατος πουλερικών(1), όπως τροποποιήθηκε από τον κανονισμό (ΕΟΚ) αριθ. 369/76(2), και ιδίως το άρθρο 5 παράγραφος 3,
Εκτιμώντας:
ότι ο κανονισμός (ΕΟΚ) αριθ. 2778/75 του Συμβουλίου της 29ης Οκτωβρίου 1975(3), όπως τροποποιήθηκε τελευταία από τον κανονισμό (ΕΟΚ) αριθ. 2299/77(4), θέσπισε κανόνες για τον υπολογισμό της εισφοράς και της τιμής ανασχέσεως στον τομέα του κρέατος πουλερικών-
ότι ο κανονισμός αριθ. 199/67/ΕΟΚ της Επιτροπής(5), όπως τροποποιήθηκε τελευταία από τον κανονισμό (ΕΟΚ) αριθ. 2700/78(6), καθόρισε τους συντελεστές που εκφράζουν τη σχέση που αναφέρεται στο άρθρο 5 παράγραφος 1 του κανονισμού (ΕΟΚ) αριθ. 2777/75-
ότι οι συντελεστές έχουν καθορισθεί βάσει της σχέσεως βάρους που υπάρχει μεταξύ των διαφόρων παραγώγων προϊόντων και των εσφαγμένων πουλερικών, καθώς επίσης και της μέσης σχέσεως μεταξύ των εμπορικών τους αξιών-
ότι κατά την ετήσια επανεξέταση των δεδομένων αυτών που προβλέπεται στο άρθρο 5 παράγραφος 3 του κανονισμού (ΕΟΚ) αριθ. 2777/75 διεπιστώθησαν ουσιώδεις μεταβολές των δεδομένων αυτών- ότι πρέπει λοιπόν να μεταβληθούν ορισμένοι συντελεστές που χρησιμοποιούνται επί του παρόντος-
ότι ο κανονισμός (ΕΟΚ) αριθ. 2917/79 του Συμβουλίου(7) υποδιαίρεσε τη διάκριση 16.02 B I του Κοινού Δασμολογίου για να ληφθούν υπόψη οι νέοι εμπορικοί τύποι προϊόντων που εμφανίστηκαν στην αγορά- ότι είναι ανάγκη να καθορισθούν οι συντελεστές για τα προϊόντα αυτά-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Κρέατος Πουλερικών και Αυγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι συντελεστές που εκφράζουν τη σχέση που αναφέρεται στο άρθρο 5 παράγραφος 1 του κανονισμού (ΕΟΚ) αριθ. 2777/75 καθορίζονται στο παράρτημα.
Άρθρο 2
Η ονοματολογία που χρησιμοποιείται στον παρόντα κανονισμό για το χαρακτηρισμό των διαφόρων εμπορικών τύπων των εσφαγμένων πουλερικών αντιστοιχεί προς εκείνη του κανονισμού (ΕΟΚ) αριθ. 2778/75.
Άρθρο 3
Ο κανονισμός αριθ. 199/67/ΕΟΚ καταργείται.
Άρθρο 4
Ο παρών κανονισμός αρχίζει να ισχύει την 1η Ιανουαρίου 1980.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 20 Δεκεμβρίου 1979.

Labels: 17
15
19